న్యూఢిల్లీ: ఢిల్లీలోని యమునా నది తీరంలో ప్రపంచ సాంస్కృతిక కార్యక్రమానికి అనుమతించిన కేంద్ర, ఢిల్లీ ప్రభుత్వాలతో పాటు నేషనల్ గ్రీన్ ట్రిబ్యునల్కు జరిమానా విధించాలని ఆర్ట్ ఆఫ్ లివింగ్ వ్యవస్థాపకులు శ్రీశ్రీ రవిశంకర్ అన్నారు. తమ కార్యక్రమంతో యమునా తీరానికి తీవ్ర నష్టం కలుగుతుందని భావించి ఉంటే అసలు అనుమతి ఇచ్చి ఉండకూడదని ఆయన అభిప్రాయపడ్డారు.2016 మార్చి 11 నుంచి 13 వరకు మూడు రోజుల పాటు నిర్వహించిన ప్రపంచ సాంస్కృతిక కార్యక్రమంతో యమునా తీరానికి రూ.42.02 కోట్ల నష్టంతో పాటు పర్యావరణ పునరావాసానికి పదేళ్ళు పడుతుందని ఎన్జీటీ నియమించిన కమిటీ ఇటీవల నివేదిక ఇచ్చింది. శ్రీశ్రీ రవిశంకర్ దీన్ని తప్పుపట్టారు. ఆర్ట్ ఆఫ్ లివింగ్ కార్యక్రమంతో యమునా తీరానికి ఎలాంటి నష్టం కలగలేదని ఆయన అన్నారు. కమిటీలోని కొందరు దురుద్దేశంతో వ్యవహరిస్తున్నారని, రిపోర్టును మీడియాకు లీక్ చేశారని శ్రీశ్రీ రవి శంకర్ ఆరోపించారు. నేషనల్ గ్రీన్ ట్రిబ్యునల్ దీనిపై తదుపరి విచారణను ఈ నెల 20న చేపట్టనుంది.
newdhilly: dhilleelooni yamuna nadi teeramlo prapancha saamskrutika kaaryakramaaniki anumatinchina kendra, dhilli prabhutvaalato paatu neshanal green tribunalku jarimana vidhinchaalani art af living vyavasthaapakulu srishree ravisankar annaru. tama kaaryakramamtho yamuna teeraaniki teevra nashtam kalugutundani bhavinchi unte asalu anumati ichi undakudadani aayana abhipraayapaddaaru.2016 marchi 11 nunchi 13 varaku moodu rojula paatu nirvahinchina prapancha saamskrutika kaaryakramamtho yamuna teeraaniki roo.42.02 kotla nashtamtho paatu paryaavarana punaraavaasaaniki padellu padutundani engeety niyaminchina commity iteevala nivedika ichindi. srishree ravisankar deenni tappupattaaru. art af living kaaryakramamtho yamuna teeraaniki elanti nashtam kalagaledani aayana annaru. kamiteelooni kondaru duruddesamto vyavaharistunnaarani, reportunu mediaku leak chesarani srishree ravi shankar aaropinchaaru. neshanal green tribunal deenipai tadupari vichaarananu ee nela 20na chepattanundi.